
Praefatio. 

Cogitanti mihi saepenumero, quam disserendi materiem 
eligerem, contigit, ut V. D. Cl. Langen per menses aestivos 
anni MDCCCLXIX de Juvenalis satiris scholas haberet, quibus 
quum jam antea hujus poetae satiras perlegissem, ut, quae 
mihi obscura erant, intelligerem, attente intereram. In pro- 
oemio ad satiras ipsas interpretandas addito quum editiones 
Juvenalis cognoscerem, nullam magis miratus sum, quam 0. 
Ribbeckii, quippe qui sat. X, XII, XIII, XIV, XV spurias 
esse ceterarumque satirarum multos locos interpolatori tri- 
buendos esse censeret, miro quodam exemplari reperto, quod 
secutus Juvenalis satiras anno MDCCCLIX edidit. Jam atite- 
quam argumenta, quibus innixus Juvenalem tantopere mu- 
tilavit ac perturbavit, ut vix agnoscere eum possis, proferret, 
B. Lupus vindiciis Juvenalianis (Bonnae MDCCCLXIV) sa- 
tiras, quibus ille declamationibus nomen tribuit, et versus 
aliquos ab eo ejectos ex ipsarum satirarum indole Juvenali 
restituere conatus est neque ullum esse discrimen faciendum 
inter priores et posteriores satiras diligentissime demonstravit. 
Deinde quum 0. Ribbeckius anno MDCCCLXV libellum 
illum, qui inscribitur „Der achte und unachte Juvenal" 
edidisset, in cujus prima parte quinqiie declamationes , in 
altera interpolationes , in tertia transmutationes et lacunae 
tractantur, 0. Meinertzius vindiciis Juvenalianis (Regimonti 
Pr. MDCCCLXVI) primum libelli illius caput aggressus, 

nequaquam inter has et illas satiras tantum interesse, quan- 
tum vellet Ribbeckius, exponere atque illustrare studuit. 
Quare quum de declamationibus, quas sub Juvenalis nomine 
ferri Ribbeckius contendit, nihil amplius dicendum esse vi- 
deatur, ceterarum satirarum interpolationes , quas ille no- 
minat, defendendas suscipiam; de transmutationibus et lacunis 
quominus loquar, ambitu hujus dissertationis prohibeor. 



♦ 



Satira I. 

V. 14: 

exspectes eadem a summo minimoque poeta. 

Ribbeckius „Der achte imd unachte JuvenaP p. 116 
ait: es ist nur eine matte Capiteluberschrift oder eioe Summe, 
die aus den ersten 13 Versen gezogen ist. Sane hic versus, 
nisi codicibus servatus esset, minime desideraretur; sed omnes 
Juvenalis satirarum editores eum retinuerunt, permulti ex- 
plicaverunt*). 

Jam vero tantum abest, ut hunc versum languidum 
dicamus, ut eo versus, qui antecedunt, cum iis, qui sequuntur, 
aptissime connecti profiteamur. Dicit enim poeta: ita me 
semper vexant carmina eorum, qui eadem fere argumenta 
iisdemque coloribus adumbrata tractant, ut nemini domus 
sua magis nota sit, quam mihi lucus Martis, antrum Vulcani, 
cetera. Neque solum, qui jure ac merito poetae vocantur, 
sed etiam, qui artis poeticae expertes sunt, carmina componunt. 
Nonne igitur, quamvis mediocri ingenio praeditus, licere mihi 
ducam idem faciendi, qui ludum litterarum et scholam rhe- 
toricam frequentaverim? 

Ita hoc versu facillimus transgressus efficitur. 

Connexus autem horum versuum, quem Rupertius in 
commentario ad Juvenalis satiras p. 11 statuere voluit, 
minime nobis placet. Sic enim explicat: ergo ut eadem a 
me exspectes, ut carmina aliquando scribere possem et re- 
citare, et quia insanabile [studium] scribendi carmina, poet- 
andi, nunc tenet tot homines, etiam ego etc.*' Nam ut ho- 
mines eadem carmina a se exspectarent, quae omnes ejusdem 



1) vide edit. Gornelii Schrevelii p. 3. edit. H. C. Henmnii p. 3. 
edit. Jos. Juvenc p. 6. 

aetatis scriberent, eo poeta nunquam profecto commoveri 
potuit, ut ,,manum ferulae subduceret^. Quare mihi sententia 
Heinrichii probabilior videtur in conmientario ad Juv. p. 36. 
adnotantis: ^ergo ist nicht conclusivum, sondem confirma- 
tivum, wie XI. 17: (ergo haud difficile est, perituram ar- 
cessere summam); auch nam, enim; „ich habe doch wahr- 
lich auch." Priscian XVm, p. 1170." 

Sed redeat illuc, unde profecta est, disputatio. XJt 
spurium esse hunc versum demonstret, Ribb. pergit: die 
Verbindung der beiden farblosen Superlative liebt der Inter- 
polator sehr; sie findet sich wieder VI, 349: 

jamque eadem summis pariter minimisque libido; 

und XI, 36: 

noscenda est mensura sui spectandaque rebus 
in summis minimisque. 

Vir ille doctus hos versus ob id videtur ejecisse, ut 
hunc versum ejicere posset. Nam ut jam hoc loco, quid de 
VI, V. 349 statuendum sit, dicamus, Ribbeckium *) eum parum 
intellexisse arbitramur. Vulgatum ordinem versuum si re- 
tinebimus, descriptionem impudiciae mulierum divitum, quibus 
custodes adhiberi inutile esse declarat versus 348, vitio sum- 
mis minimisque i. e. divitibus et pauperibus feminis communi 
describendo interrumpi et v. 366 repeti intelligemust Ea 
enim, quam poeta hoc loco vituperat, libido non est im- 
pudicitia mulierum, sed dandi vel profundendi voluptas^)? 
qua plebejae et nobiles feminae promiscue laborant. Cuius 
libidinis explendae gratia Ogulnia, quippe cui mediocres res 
ea propria habere non concedant, vestem, cetera conducit, 
ut ludos spectare possit. Sic v. v. 349 — 365 artissime inter 
se cohaerent, neque ulla causa est, cur v. 349 ejiciamu». 

Nimirum, si codicis Guelpherbytani s. Gudiani I con- 
jecturam „namque" probaremus*) Ribbeckio ansam daremus, 
cur hunc versum interpolatori tribueret. Sed haec lectio 
omni auctoritate destituta est. 



1) vide disputationem ejus de sat. VI, p. 7. 

2) vide edit. Jo9. Juvenc. p. 122. 

3) vid. ed. Rupert. p. 116. 

De versu XI, 36 quid sentiamus, quum de toto prooBmio 
sat. XI a Ribb. ejecto disseremus, pluribus yerbis explicabimus. 

V. 137 sq: 

uam de tot pulchris et latis orbibus et tam 
antiquis una comedunt patrimonia mensa, 

Ribb. 1. c. dicit: Der unbefangene Leser versteht: von 
80 vielen schoenen und grossen und so alten Schusseln ver- 
zehren die Reichen an einem Tisch, d. h. allein ihr Erbtheil. 

Si quis attente Juvenalis satiras perlegerit, sciet, poetam, 
ubi de orbibus, qui in conviviis adhibebantur, loquitur, semper 
mensarum, non patinarum orbes intelligere; locum XI, 122: 
latos nisi sustinet orbes 
grande ebur et magno sublimis pardus hiatu, 
perperam laudat Bibb. ad sententiam suam confirmandam. 
Ham „grande ebur" non est idem, quod mensa eburnea, sed 
cum sequentibus verbis ita conjungendum , ut „grande ebur 
et magno sublimis pardus hiatu^ sit figura, quae hendiadys 
vocatur, hac sententia : pardus magno hiatu sublimis ex ebore 
factus*). Quare sententia totius loci haec est: nil rhombus, 
nil dama sapit, putere videntur unguenta ac rosae, nisi in 
latis orbibus, i. e. in mensarura tabulis collocata sunt, quae 
sublimi pardo eburneo sustinentur. 

In errorem inductus esse videtur Ribb. plurali ^orbes" 
pro singulari „orbem*' posito. Sed quum alii poetae hac 
licentia poetica utuntur, tum Juvenalis. 

Jam vero „orbem^ idem esse, quod mensae tabulam, 
maxime probatur v. XI, 175: 

Qui Lacedaemonium pytismate lubricat orbem. 

Patinas autem a poeta appellari orbes, e nullo satira- 
rum versu effici vel cogi potest. 

Sed redimus ad locum I, 137 sq. 

Aber was in comedunt liegt, pergit. R., ist kurz vor- 
her in den Worten „optima silvarum interea pelagique vorabit** 



1) cf. comment var. ed. Schrev. p. 372. latos orbes. tabulas vel 
mensas citreas rotundas. — grande etc. mensarum pedes ex ebore facti 
vel robustus pes ex ebore. — est ergo pardus hoc loco fulcrum mensae 
ex ebore in figuram vel effigiem pardi sculptum, mensam sustinens 
loco pedis 

vorweggenommen, sowie „una mensa^ nur Wiederholung ist 
von ,,vacuisque toris tantum ipse jacebit," aber weit weni- 
ger anschaulich. 

Ad quam sententiam refutandam satis habemus afferre 
verba B. Lupi *) : saepissime Juvenalis eorum, quae dicit, cau- 
sam affert, quae si abesset, minime eam desiderares. cf. Vil, 
77, sq; 194 ss.; VIII, 73, etc. 

Quae porro Ribb. de voce „patrimonia^ dicit, refelli 
non opus est. Nam ex eo, quod haec vox in iis satiris, qui- 
bus Ribb. nomen tribuit declamationibus , quater, in ceteris 
semel (sat. VII v. 113) invenitur, aliquid colligi non potest. 
De transitu pluralis „comedunt^ ad singularem Jacebit*' vid. 
B. Lup. 1. 1. Rupert. excurs. ad sat. I, 157. Praeterea e 
connexu totius loci elucet, quae personae verbo ^comedunt" 
subjungendae sint^). 

Restat, ut quomodo hi duo versus explicandi sint, ac- 
curatius exponamus. Multi, qui Juv. aut ediderunt aut ver- 
terunt, offenduntur iis, et alii aliter eos explicaverunt et 
verterunt. 

Weberus p. 8 vertit: 

Denn von so vielen seh'nswerthen und raumigen Schiis- 
seln und solches Alters verzehrt man auch Erbgiiter mit 
Einem Gelage. 

Similiter G. F. Abel p. 73. Donner p. 11. C. Haus- 
mann p. 13. 

Rectius nobis Sieboldius eos videtur vertisse p. 17*): 

Denn bei Tafeln so viel und so prachtig und breit und 
so hohen Alters verzehren sie doch auf einzigem Tisch das 
Ererbte. 

Similiter Haugwitz p. 19. 

Rupertius*) Henninio auctore verba „una mensa** nihil 
aliud esse quam „unica coena vel adeo lance" demonstrare 
studet. Omnis igitur controversia in siibstantivis „orbes* et 
^mensa** et praepositione „de" explicandis posita est. Quam 

1) Vind. Juven p. 27. 

2) cf. comm. Heinr. p. 81. (der Plural geht auf das ganze Genus 
dieser Leute). 

8) cf. Madwig. opusc. 1, 31. 
4) c. 1. p. 52, sq. 

notionem vox orbium hoc loco habeat, jam Bupra exposuimus ; 
quaeritur, quid sibi velit praepositio „de*'. Significat „de" 
primum, quod nos dicimus „von oben herab/ saepe „von 
etwas her", deinde „in Betreff**, saepissime autem, praesertim 
in nominibus numeralibus, pro genitivo partitivo, quem vocant, 
ponitur. Fostrema notione sumpta sententia haec est: „nam 
inter tot pulchros etc. orbes, i. e. mensarum tabulas sive 
mensas, in quibus clientes, si ad convivia adhiberentur, ac- 
cumberent, patroni una mensa, vel ut in prosa oratione 
dicitur, in una mensa, i. e. soli patrimonia comedtint.^ Yel, 
ut aliis verbis utamur: ^quamquam enim patroni tot pulchras 
mensas habent, quibus clientes, si ad epulas invitarentur, 
accumbere possent, tamen in una mensa i. e. soli patrimonia 
comedunt*' *). Non est igitur, cur verbis „una mensa^ notio- 
nem „una coena vel adeo lance^ subjiciamus. 

Quum alibi Bibb. iis editoribus assentitur, qui quam 
plurimos versus Juvenali abrogant, tum in vers. 155 ss.: 
pone Tigellinum, taeda lucebis in illa, 
qua stantes ardent, qui fixo pectore fumant, 
et latum media sulcum deducis arena, 
Struveum laudat, qui v. 157, quum maximas explicandi 
difficultates praeberet, ejecit. Nimirum hic versus diversis- 
simis lectionibus^) et explicationibus, quas enumerare longum 
est, vexatus est et adhuc luce sua caret. Sed quum ambitu 
operis nostri prohibeamur, quominus penitus in varias ex- 
plicationes insinuemus, satis habemus afferre Weberi^) et 
Heinrichii*) sententiam vehementer probabilem, qui pro- 
ferunt haec: pro ^et^ ponatur necesse est „aut", quum poeta 
de duobus diversis suppliciis loquatur; futuri ^lucebis*' tran- 
situs ad praesens ^deducis^ nuUam praebet difficultatem, 
quippe qui saepius aqud poetas latinos inveniatur. Quare 
sic vertendum esse videtur cum Haugwitzio: 
Nenne den Tigellin; und du brennst als Paokel, wie jene, 
die geheftet am Hals, in Rauch auflodernd gestellt sind, 
oder hinausgeschleppt, zerfurchest du mitten das Sandfeld. 

1) cf. comm. var. ed. Schrevel. p. 21. 

2) cf. ed. 0. Jahnii p. 9. 

S) Uebersetz. u. Gomm. zu Juv. p. 284. 
4) 1. c. p. 83 sq. 

Satira n. 

V. 102 sq: 

res memoranda noYie annalibus atque recenti 
historia, speculum civilis sarcina belli. 

E.*) Die Zusammenstellung der ^neuen Jahrbucher" 
und der „frischen Historie* — ist sehr tautologisch .... 

Quod si concederemus, quaereremus, cur Ribb. non omnes 
versus, qui eadem fere tautologia laborant, Juvenali abrogare 
Gonatus esset. cf. III, 26 ss.; VIII, 50; multos aljos locos^). 
Tales versus si retinuit, etiam v. 102 sq. Juvenalis esse 
posse dicat necesse est. Praeterea magnam tautologiam, qua 
V. 102 sq. conspicuos esse R. vult, omnino non videmus. 
Rationem, quae inter annales et historiam intercedit, argutis- 
sime Joh. Brit.^) exposuit, sic disserens: „inter annales et 
historiam hoc interest, quod annales, quantum coUigere 
potuimus ex verbis Gellii *), sunt libri continentes res gestas 
plurium annorum, observato cujusque anni ordine, unde nomen 
accepere; nudi autem sunt et simplices, velutique commentarii, 
qui breviter rem complectentes materiam praebeant volentibus 
scribere historiam; neque enim affeetus movent, neque ala- 
criores ad rem publicam defendendam, neque segniores ad 
rem perperam faciendam annales conmiovere possunt. Histo- 
ria vero est rerum gestarum narratio vel demonstratio, dicta 

ab iatOQScjy quod est idem, quod narro Ergo annales 

id omnino sunt, quod historiae; sed historiae non omnino 
id, quod annales sunt, tamquam alterum sit speciale nomen, 
alterum generale." 

Sequitur, v. 102, sq. non modo magnam tautologiam 
non inesse, sed potius gradationem a speciali nomine ad 
generale, quam tautologiam quidem, sed Juvenali valde usi- 
tatam esse nemo non concedet. Quare miramur, quod B.Lupus 
1. c. p. 22, ubi de variis tautologiis, quae in Juv. satiris 
leguntur, disserit, hunc versum in eos numerat, qui crimine 

1) 1. c. p. 118. 

2) cf B. Lup. 1. 1. p. 22. sq. Otto Meincrtz, vindic. Juv. (Regi- 
monti Pr. 1866) p. 12. 

3) ed. Henn. p. 446 sq. 

4) lib. V, c 18. 

tautologiae liberari non posse yideantur* Certe eadem lege, 
qua m, 34, sq. in eorum numerum retulit, quibus gradatio 
continetur, etiam hunc yersum iis ascribere debebat. 

Quae K porro dicit: ^dass der Spiegel Gepaeck des 
biirgerlichen Erieges ist, thut gar nichts zur Sache; der 
Burgerkrieg erfordert doch nicht strengere Sitten, als der 
Kampf mit auswartigen Feinden^, facile refelluntur. Nam 
adjectivum ,,ciyilis^ onmino non superyacaneum, sed consulto 
et cogitate a poeta substantiyo ,,belli^ adjectum nobis yide- 
tur esse. Fericulosissima enim imperio Bomano bella ci- 
yilia fuerunt, quum in iis non solum externa, sed etiam in- 
tema salus ageretur; nam si ciyes ejusdem ciyitatis discordia 
infiammati feruntur, ciyitas et in se ipsa corruit et hostibus 
externis promptam aggrediendi facultatem praebet. Quare 
imperator si bello ciyili, quum de summis rebus agitur, tantae 
leyitati, tantae mollitiei indulget, ut speculum inter belli 
apparatus secum ducat, eo magis posteris contemnendus et 
rerum scriptoribus damnandus est. * Quo magis igitur leyitas 
Othonis conspicua sit, bellum, quod memorat, ciyile fuisse 
poeta dicit. Totus enim hic locus non cum ironia, ut B. Lupus 
1. c. p. 27. putat, sed cum indignatione quadam dictus est^ 
e qua omnes suas satiras emanasse Juyenalis y. I, 79 indicat '). 

Reliqua, quae horum yersuum ejiciendorum causa Ribb. 
afFert, argumenta paryi sunt yel nullius momenti. 
Neque minore jure retinendi sunt y. 108 sq.: 

quod nec in Assyrio pharetrata SemiramiB orbe, 
maesta nec Actiaca fecit Gleopatra carina. 

Ribb.*) Ich kann hierin nur die oft beobachtete Ge- 
lehrsamkeit unseres Declamators bewundern, nicht den Stil 
Juyenals, der die Wirkung seines Hohnes uber die weibische 
Eitelkeit eines Otho nicht yerscherzt haben wird durch jenen 
auf zwei erbarmlichen Gliedem einherhinkenden , hochst 
uberflussigen Relatiysatz, dessen historische Beglaubigung 
dem Verfasser doch sehr schwer gefallen sein wiirde. Vir 
acutus, si sibi constaret, etiam y. 91 sq.: 

1) cf. Joh. Brit. 1. c. p. 447. (veluti acclamatio in contemptam tantae 
mollitiei.) Similes acclamationes indignationis inveniuntur: I, 42 ss.; II, 
72 ss.; 126 ss.; 159. III, 66 ss.; VI, 268; 317 ss.; 531; 626 etc. 

2) 1. c. p. 119. 

talia secreta coluermit orgia taeda 
Gecropiam soliti Baptae lassare Cotytto, 
sive eo loco, quo in codicibus leguntur, sive post v. 114 
ponendi sunt, ejicere debuisset; nempe eandem suspicionem 
interpolatoris docti movere possunt. Eodem fere habitu sunt: 
V, 36 sq.; 90; 151. XI, 63; 124 ss. etc. Sed ut aUis locis, 
id quod Bibb. ipse concedit, sic hoc loco Juv. Othonem ef- 
feminatum summa cum indignatione describens lectorem jubet 
quiescere et tranquillo ac languido fere genere dicendi utitur. 
Deinde utrum aliquid historiae fide comprobatum sit necne, 
poetam saepe in inoerto relinquere quin etiam contra verita- 
tem interdum res gestas narrare, demonstrant: II, 161*). 
Vni, 40 ss.2) 245 ss. XI, 91 sq. 

Omnibus fere auctoribus explicatio adjectivi „moesta^ 
difficultatem paravit; alii aliam sententiam huic voci vindi- 
care studuerunt. Joh. Brit. Is. Grang. Rup. alii explicant: 
moesta ob exercitus navalis ruinam, sive quod victa iram 
Augusti timebat; ita ut sententia haec sit: quod non Cl. fecit 
in carina apud Actium victa. Sed ea interpretatio sententiae 
hujus loci plane repugnat; nam Cl. post cladem Actiacam 
majore profecto tristitia oppressa est, quam ut tantae moUitiei. 
cutis curandae se daret. Forsitan, ut Heinr. 1. c. p. 110 
conjecit, „moecha" legendum est, ita ut „Actiaca carina" 
poetice dictum sit pro „in Actiaca carina." 

Argumento totius satirae II, qua virorum flagitia casti- 
gantur, exposito, B*ibb. p. 104 pergit: was soU nun in diesem 
Zusammenhang das Auftreten des Gracchus als Gladiator, 
und wie ist es glaublich, dass Juv. die Wirkung jenes un- 
natiirlichen Hochzeitsgemaldes und der angeknupften Sar- 
casmen verpfuscht haben soU mit folgenden Versen (143 — 148) : 
vicit et hoc monstrum tunicati fuscina Gracchi, 
lustravitque fuga mediam gladiator arenam, 
et Capitolinis generosior et Marcellis 
et Catuli Faulique minoribus et Fabiis et 
omnibus ad podium spectantibus, his licet ipsum 
admoveas, cuius tunc munere retia misit. 

1) cf. Pauly. Real. encycL III, p. 1293. 

2) cL W. Hertzberg u. W. S. Teuffel: Uebersetzang u. Erkianmg 
des Juv. p. 255. 

Quum omnibus illius temporis Romanis tum poetae sce- 
lera obscoena utriusque sexus non summa yidentur esse, qui- 
bus homines laborant; quam leviter de talibus flagitiis Juv. 
sentiat, clare e sat. VI, v. 34 sq. apparet, ubi Postumum 
melius esse docet', cum pusione dormire, qui noctu non liti- 
get, nuUa munuscula exigat, rell., neque minus elucet e tota 
satira IX, in qua non cum indignatione, sed jocosa quadam 
ironia I^aevolum pathiciun describit. Sed quanta acerbitate, 
quanta indignatione in eos inyehitur, qui honestate ordinis 
sui relicta in arenam descendunt et sive gladiatores siye 
histriones sese prostituunt! cf. VIII, 183 ss.; 224 ss. Ex 
quibus rebus sequitur, yersus 143 — 148 in hac satira, qua 
flagitia yirorum Eomanorum gradatim perstringuntur, omnino 
locum habere posse. Praeterea momendum est, tota hac 
satira nobiles tantum yiros a poeta castigari, qui non solum 
libidini summopere detestabili dediti sint, sed etiam, id quod 
omnibus Bomanis summo dedecori sit, ordinis honestatem 
negligant. 

Dicat quispiam, hominem nobilem gladiatoris yice fungi 
Juyenalis tempore non noyum fuisse, quum jam Caesare dic- 
tatore, deinde Augusto regnante, praesertim yero Nerone 
imperatore senatores, equites siye conducti (cf. VIQ, 192 ss.) 
siye coacti rei gladiatoriae operam dederint^). Nimirum hoc 
negari non potest ; sed cur quaeso, Juy. yehementissime hunc 
prayum morem hominum nobilium carpere solet? Quem 
certe minote cum indignatione descripsisset , nisi summum 
dedecus eum putasset. (cf. VIII, 199 ss.) 

Comparat Ribb. hos yersns cum y. VIII , 199 - 210. 
Sane mirum in modum hi loci re et yerbis similem praebent 
habitum; sed poetam saepius ad priorum satirarum locos 
respicere, facile cognoscas, si compares: 

I, 33: post hunc magni delator amici 
cum in, 116: 

Stoicus occidit Baream, delator amicum. 
V, 147 sq.: 

sed quales Claudius edit 

ante illum uxoris, post quem nihil amplius edit, 



1) cf. Heinr. 1. c. p. 118. 

cum VI, 620 sq.: 

minus ergo nocens erit Agrippinae 
boletus: siquidem unius praecordia pressit, relL 
in, 14: 

quorum cophinus fenumque supellex. 
cum VI, 542: . 

cophino fenoque relicto 
arcanam Judaea tremens mendicat in aurem. 
Sequitur, ex similitudine, qua nonnuUi «versus sint con- 
spicui, nullam causam posse sumi, cur tales versus ejiciendos 
esse arbitremur. 

Ribb. porro oflFenditur serie nominum propriorum, quam 
interpolatoris manum indicare putat. Sed eodem jure in- 
terpolatoris esse contendi potest: I, 115 sq. 11, 24 ss. VII, 
94 sq. Vni, 102 ss. IX, 22 ss., qui loci omnes non minus 
quam hic nominibus propriis scatent ^). Denique ut hos versus 
Juvenali abrogemus, commoYeri non possumus eo, quod yers: 
his licet ipsum 

admoveas, cuius tunc munere retia misit, 
ad similitndinem vers VIII, 193: 

vendunt nuUo cogente Nerone, 
accedere Ribb. demonstrare studet. Neque enim ut vetus 
scholiasta contendit, cui Ribb. assentiri videtur, poeta hoc 
loco Neronem intelligit, sed Domitianum^). 



Satira m. 

V. 104: 

non sumes ergo pares, melior qui semper et omni, 
a Sibbeckio et ab 0. Jahnio ejectus est, quare B. Lupus 
1. c. p. 29 defendendum eum non suscepit, firmissimis, ut dicit, 
argumentis praeceptoris sui commotus. Miramur, quod B. Lupus 
hunc versum, quem totam Graeculi descriptionem plane in- 
terrumpere contendit, Juvenali abstulit, quamquam v. IV, 98, 

1) Sane verba: »et Marcellis et Catuli Paulique iminoribusc Her- 
mannus et Jahnius rcctissime uncis circumcluserunt, quum gravibus dif- 
ficultatibus laborarent cf* Teuff. 1. c. p. 183. 

2) cf. Joh. Brit. 1. c. p. 452. 

qui eodem modo descriptionem fati Acilii minoris, et v. V, 
66, qui non minus descriptionem servorum in elientes iniquo- 
rum interrumpit, acerrime poetae vindicare studet. Sane 
„omni" ad verba „nocte dieque" appositum suspicionem 
movet et medelam huic loco opus esse negari non potest; 
sed haec medela non e toto versu ejiciendo sumi potest. 
Jam vero ^semper et omni nocte dieque," qua structura B. L. 
offenditur quamque Ribb. Juvenale plane indignam esse 
opinatur (1. c. p. 119), nihil nisi tautologia est; certe eodem 
jure haec verba in tautologiarum numerum referre possumus, 
quo B. L.*) ni, 268: (alia ac diversa pericula); IV, 152: 
(impune et vindice nuUo) etc. tautologiae speciem prae se 
ferre contendit, quum non minus quam hi versus congestis 
verbis conspicua sint. 

Denique ut, quid de hoc versu statuendum sit, dicamus, 
omnino nos a C. Fr. Hermanni partibus stare confitemur, 
qui hunc versum „salvo sensu abesse quidem posse, indignum 
tamen Juveuale eo minus habendum esse^ judicat, „quo aptius 
lector ex medio exemplorum turba ad summam sententiae 
remittatur*). 

Neque minus Juvenalis esse putamus 

V. 113: 

scire volunt secreta domus atque inde timeri. 
quem Ribb., Pinzgerus, Heinrichius, 0. Jahnius immerito 
ejecerunt, quos secutus est etiam B. Lupus. Tantum enim 
abest, ut a tota Graeculi descriptione hic versus abhorreat, 
ut causam afferat, cur Graeculus domino genitos, uxorem 
ejus, quin etiam aviam libidine agitet. Ut ad testamenta 
capienda^), ita ad secreta domus cognoscenda facillima via 
est libido. Ita hic versus artissime cohaeret cum iis, qui 
antecedunt, neque deesse potest. Quare necesse non erat, 
ut Ribb. arbitratur, poetam post hunc versum pluribus ver- 
sibus describere, quomodo Graeculi in secreta domus insi- 
nuare atque inde timeri studerent. 



1) L c. p. 22. 

2) in praefatione ad Juv. p. XXII. 

3) cf. I, 37 ss., 55 ss., al. 

Accedere ad sententiam nostram videntur W. 8. Webei^, 
qui 1. c. p. 27 vertit: 

Denn um des Hauses Gefaeimnisse gilfs, dass drob man ihn 

fiirchte; 
et de Siebold 1. c. p. 39. 
Cur Ribb.*) V. 114: 

,,et quoniam coepit Graecorum mentio" 

ejiciat et ante eum complures versus, qui minoris aboUae 
facinora tractaverint, desideret, non videmus. Sane hic versus 
languidum transgressum efficit ad scelera philosophorum; sed 
ejusdem languoris transgressiones inveniuntur: VI, 413; 434; 
Vm, 71; alibi. 

Deinde ut complures versus ante v. 114 deesse judice- 
mus, Ribbeckii explicatione commoveri non possumus. Sane 
hoc loco ^transi^ eandem notionem habere necesse est, 
quam ^praeteri*', et gymnasia non sunt, ut Heinr.*), alii 
volunt, scholae philosophorum, sed certamina gymnastica. 
„Pacinus majoris aboUae*', quod proverbio dictum est pro 
^facinus majoris, gravioris auctoritatis" ') i. e. „philosophorum**, 
oppositum est vitiis hominum ex plebe. Ita hic locus facilem 
praebet transitum a minoribus et levioribus flagitiis Graecorum 
humilium ad majora scelera pfailosophorum , neque est, cur 
complures versus deesse arbitremur *). 

V. 281: 

ergo non aliter potest dormireP quibusdam, 

defendere non conamur, quum de eo maxime sint diversae 
virorum doctorum sententiae, et argumenta ad eum poetae 
vindicandum ex satiris requiri nequeant. 

Sed immerito Bibbeckio suspectum esse judicamus 
V. 216: 

conferat impeiisas: hic nuda et candida signa. 

Tantopere enim loquacitati poetae respondet, ut non 
modo non in suspicionem vocandus, sed potius acerrime 
retinendus sit. ^signa^ autem hoc loco sunt statuae, imagines 



1) 1. c. p. 120. 

2) I. c. p. 141. 

8) c£ Madwig. opasc. 1, 41. 

4) cf. Joh. Brit. 1. c p. 466. — comm. var. 1. c. p. 73. 

minore arte exomatae et praeclaris signis Eupliranoris et 
Polycliti arte confectis apte adduntur. 8ic hic versus gra- 
dationem valde usitatam praebet. 



Satira IV. 

Duas partes haec satira habet, alteram, quae Crispini 
libidinem et luxuriam castigat, alteram, quae ridiculum Do- 
mitiani consilium de rhombo habitum enarrat. Quomodo hae 
partes cohaereant, egregie exposuit Naegelsbachius (Philol. 
in, p. 469), qui haec dicit: Die Schlechtigkeit der Creatu- 
ren stellt den Werth des Kaisers in's Licht, der sie erhoben 
hat, und die Behandlung, die Verwendung, welche sich die 
Creatur vom Kaiser gefallen lassen muss, enthiillt uns den 
Werth ihrer Stellung und Lage. Wie Schiller in Bezug 
auf Wallenstein sagt, dass sein Lager erst sein Verbrechen 
erklare, so will uns Juvenal den Kaiser Domitian im Lichte 
seines Hofes, seiner Creaturen zeigen. Quae explicatio tam 
arguta tamque probabilis est, ut nihil amplius ei addi 
opus sit. 

Contra doctissimi illius viri auctoritatem Ribb. 1. c. p. 
76 ss. totam primam partem (v. 1 — 36), quacf quasi prooe- 
mium alterius habenda est, poetae abrogavit. Sed hoc ex- 
ordio ejecto totum poema nihil nisi narrationis speciem praebet, 
quae Juvenale plane indigna est, quum nuUa exstet ejus 
satira, quae talis generis simplicitatem prae se ferat. Prae- 
terea argumenta, quae Ribb. contra sententiam Naegelsbachii 
affert, facile refelluntur. Quaerit primum, cur Crispini in 
consilio imperatoris vix duobus versibus poeta mentionem 
feceritP Manifesto supervacaneum erat, Juvenalem in enu- 
merandis et describendis singulis senatoribus Crispini vitam 
et mores pluribus versibus describere, quum jam in prooemio 
27 versibus satis eum depinxisset. 

Und fiihlt man nicht, pergit Ribb., dass die kostliche 
Ironie der Scene — gestort wird durch den positiven, nuch- 
ternen Ausdruck moralisirender Entriistung, der die Einlei- 
tung auch in Ton so auffallend vom Folgenden unterschei- 
detP Sed eadem elementa generis dicendi passim invenias 

2* 

etiam in iis yersibus, qui sequuntur. Quanta enim indignatio 
inesse videtur versui 37 : 

quum jam semianimum laceraret Flavius orbem, 

V. 86 sq. Quanta porro siccitate dicti sunt v. 53 ss. v. 
96 sq.? 

Deinde has duas partes, quae sententia inter se con- 
junctae sunt, non connecti nisi Crispini piscis emendi luxuria, 
mirum esse non potest, quum ex multis ejus vitiis unum 
poeta elegerit, quo aptior transitus ad sequentem narrationem 
efficeretur. 

Totum hoc prooemium ne cohaerere quidem arte, Bibb. 
porro contendit. Facillimum hoc est refutatu. Exorditur 
enim poeta a gravissimis libidinibus Crispini^). Sed nunc, 
pergit Juv. praetermittamus ejus flagitia et de levioribus 
vitiis loquamur, quamquam, si quis alius talibus libidinibus 
deditus esset, a morum judice severissime notaretur. Cur 
enim flagitia ejus carpamus, quum ipse omnibus suis sce- 
leribus sit foedior; quare minora ejus vitia contemple- 
mur^), inter quae conspicuum est id, quod sex milibus 
piscem emit. Quam luxuriam laudarem, si pisce tanti empto 
testamentum senis orbi cepisset vel si magnae amicae eum 
dono dedisset. Sed nihil tale fecit ; luxuria tantum commotus 
magnam illam pecuniam perdidit. Quare lautissimum maxi- 
meque prodigum Apicium superavit; quanti enim Crispinus 
piscem emit, tanti provincia agros vendit. Quodsi scurra palatii 
tam luxuriosus fuit, ut piscem, partem tantum coenae impe- 
ratoriae, sex milibus emeret, quam profuse imperatorem ipsum 
coenasse putas? 

Deinde Musis jocose invocatis ad sequentia poeta trans- 
greditur. Jam transeamus ad singula, quae Ribb. afFert, 
argumenta. 
V. 1: 

Ecce iterum Crispinus, et est mihi saepe vocandus 

ad partes . . 



1) Hoc exordium Bibbeckio longius repetitnm videtur esse ; sed 
non minus poetae vitio vertere possis: I, 81 ss. VI, 1 ss. 

2) respiciunt enim verba »et tamen alter si fecisset idem« non ad 
emptionem piscis, ut Ribb. vult, sed ad stuprum virgini Vestali oblatum* 

Ribb. Aber die Drohung, ihn noch oft auf die Buhne 
zu rufen, ist aus unbekannten Griinden unerfiillt geblieben. 

8i quis minis usus erit, non semper eas re vera ex- 
sequetur ; saepenumero nihil nisi minabitur. Quare mirandum 
non est, Juvenalem minas hoc loco jactatas non peregisse. 

V. 10: 

nemo malus felix, minime .... 

Eibb. Die felicitas pflegt sonst Juvenal nicht mit der 
Moral zu vermengen, sie beruht nicht auf dem guteu Ge- 
wissen, sondern sie steht in den Sternen geschrieben. 

Concedimus, sed Juvenalem omnem hominum felicitatem 
sideribus imputare, omnino negamus, neque ex iis locis *), 
quos Eibb. ad sententiam suam confirmandam attulit, ullo 
modo concludi potest, poetam re vera felicitatem hominum 
a sideribus pendere credidisse. E poetico enim genere dicendi 
hi versus emanarunt, et ejusdem exempli locos non solum 
apud Juvenalem, sed etiam apud alios poetas invenimus; 
nuUa autem causa ex iis exhiberi potest, cur poetas illos re 
vera tali superstitioni indulsisse putemus. 

Sensisse etiam videtur Eibb. istud argumentum solum 
stare non posse, quare languidam illam dictionem praecepto- 
ris, qua semper, quum omnibus aliis auxiliis destitutus est, 
innititur, in aciem producit. Sed tali norma versus Juvenalis 
judicari nequeunt, quum nulla exstet satira, quae non modo 
vividum, modo languidum genus dicendi demonstret. 

Versus explendi causa, ait Eibb., interpolator duo no- 
mina affert, quibus jurisconsulti uti solent. Sane haec poeta 
plane e voluntate sua elegit; saepissime autem certa persona 
nominibus allatis subjici non potest. cf. I, 108: (Corvinus); 
126: (Galla); II, 16: Peribomius); 36: (Laronia); m, 23 sq.: 
(ArtoriusetCatulus); 130: (AlbinaetModia); V, 98: (Laenas, 
Aurelia); VI, 64: (Tuccia, Appula); 66: (Thymele); 76 sq.: 
(Echion, Qlaphyrus, Ambrosius) ; VIII, 96 : (Pansa, Natta); rell. 

Jam vero ex sequenti Eibbeckii disputatione clarissime 
elucet, Juvenalem ei haud fere placere ob dictionem modo 
latam et languidam modo vividam et concisam. Dicit Eibb., 
e versu: 



1) Vn, 194-202. IX, 136. 

est ratio ulterior, magnae si misit amicae, 
intelligi non posse, quem ad finem Crispinus piscem ei mittere 
debeat. At de industria poeta nobis yidetur addidisse voci 
^amicae" adjectivum ^magnae** ; nam si quis magnae i. e. 
potentis amicae usu fruitur, multo facilius honores capessere 
potest. Quare quae sit hoc loco „ratio ulterior", satis apparet. 
V. 22 sq.: 

multa videmus, 

quae miser et frugi non fecit Apicius! 
Bibb. quum hunc Apicium Seneca auctore millies cen- 
tena milia in culinam conjecisse eamque ob causam Crispini 
luxuriam superasse contendat, nescire yidetur, quam usitata 
sit Juvenali hyperbole, quae dicitur. Sic v. 28 ss. huius 
satirae per hyperbolam dicti sunt. De 
V. 26 sq.: 

provincia tanti 

vendit agros, sed majoris Appulia vendit, 
Juvenalis editores inter se dissentiunt et alii aliam lectionem 
et explicationem in medium protulerunt, ita ut vix certum 
aliquid statuere possimus. Ribb. gradationem hoc loco neces- 
sariam desiderari contendit ; sed hanc opinionem satis iis, quae 
jam supra diximus, rufutatam esse putamus. cf« p. 14. 

Praeterea ex iis locis , qui Appuliae quasdam regiones 
fertiles fuisse ostendunt, non sequitur, totam Apuliam fecun- 
ditate illa insignem fuisse; immo magna ejus pars aspera 
fuit ac sterilis, quum Atabulo vento vexaretur*). Tales 
igitur regiones parvi aestimatas fuisse et saepe minore pretio 
stetisse, quam multos agros provinciarum, quae extra Italiam 
fuerunt, veri est simillimum. 
Bibbeckii lectio, quae est: 

nec majoris se Appulia vendit, 
nimiam exhibet hyperbolam. 
V. 28 sq.: 

quales tunc epulas ipsum glutisse putamus 

Induperatorem 

De nomine substantivo „induperatorem** vid. comm. 
var. 1. c. p. 105*). 

1) cf. Hor. sat I, 5, 77 ss. Senec epist. 87, 91. 

2) cf. Bupert. L c. p. 171. 

Ribb. Nicht „putamus", inquit, sondem „putabimu8*' 
war zu sageu. OmniQO hoc negamus; legimus enim apud 
Ciceronem (Tuscul. dispu^, lib. V. § 114): „aut Homero de- 
lectationem animi ac voluptatem, aut cuiquam docto defuisse 
unquam arbitramur?" et (de offic. lib. n, § 25) : „quid enim 
oensemus superiorem illum Dionysium, quo cruciatu timoris 

angi solitum? Quid Alexandrum Pheraeum, quo 

animo vixisse arbitramur?" 

y. 29 sq.: partem 

exiguam et modicae sumptam de margine coenae, 

Ribb. non intellexit. Poeta dicere vult, marginem vel ex- 
tremam et levem partem imperatoriae coenae, etiam modicae 
et frugalis, facile aequare illam Crispini coenam sex sester- 
tiorum ^). 

Die scherzhafte Anrufung der Musen dagegen, pergit Ribb., 
V. 34 ss.: 

incipe, Calliope! licet et considere; non est 
cantandum, res vera agitur; narrate puellae 
Pierides! prosit mihi vos dixisse puellas, 

kann ich mich nicht enthalten, fur lappisch zu erklarcn. Sed 
non cognovisse videtur, Juvenalem hoc loco poetas epicos 
oblique carpere, qui pleno ore interdum in exordio carminum 
Musas invocant, sed quae sollemniter minabantur, ridiculum 
in modum persequntur^). Sic hoc loco in argumento ridiculo 
Musas sollenmiter invocat, quasi rem ard.uam aggressurus 
sit^). Quantas autem facetias his versibus inesse arbitramur! 
„Incipe, Calliope! inquit poeta; ego enim hic cursum satiri- 
cae venae sustinere cogor, neque amplius aliquid dicere pos- 
sum. Tu ergo, Musa, quia sequuntur res magnae, mirabiles, 
memorabiles, incipe^)! Sed forsitan Musae dicant: nolumus 
in hac re ficta tempus atterere; et poeta ipse respondet: 



1) cl comm. var. 1. c. p. 105. Joh. Brit L c. p. 485. Jos. Jay. 
I. c. p. 69. 

2) c£ illud Horatii (ars. poet v. 139) : 

partoriant montes, nascetar ridiculas mas. 

3) cf. Joh. Brit L c p. 485. comm. var. L c. p. 106. 

4) ct comm. var. L c. p. 106. 

potestis profecto hic sedere et immorari^); neque enim est 
cantandum, i. e. more vatum fingendum aliquid; res enim 
vera agitur^). Quare narrate, puellae Pierides, et mihi vel 
ob hoc sitis propitiae, quod vos dixerim puellas, quae tamen 
non potestis non esse vetulae, ab antiquissimis poetis usque 
invocatae,*' ') Num quid inepti igitur his versibus inest ? 

In V. 78: 
anne aliud tunc praefectiP quorum optimus atque, 

Ribb. (1. c. p. 123) , Heinr. (1. c. p. 184) et' Jahnius , qui 
eum sporium esse censent, sine uUa causa difficultates quae- 
runt. Sane concedendum est, salva sententia eum abesse 
posse; sed idcirco Juvenali non abrogandus est. Rectissime 
de eo judicat B. Lupus, qui 1. c. p. 30: Addendum erat, 
inquit, hoc „anne aliud^ etc. Pegaso tam illustri ejus tem- 
poris jurisconsulto , vilico appellato, ut hoc vocabulo Pe- 
gasum non ignominia affici, sed omnino Romanorum sub 
Domitiano condicionem talibus appellationibus dignam fuisse 
ostenderetur. 

Ribb., qui hoc versu recepto ^quamvis" pro „quam- 
quam** ponendum fuisse opinatur, non cognovisse videtur, 
verbum finitum „erat" poetam hoc loco omisisse, quod saepis- 
sime in satiris ejus addendum est. Nam omnibus fere inter- 
rogationibus exceptis, in quibus „est, sunt, erit, etc." desidera- 
tur, verbum finitum omissum est: I, 112; 128; 142; 144; 11, 
4; 14 sq.; 18 sq.; 38; 47; 110 ss.; 119; 133; 139; m, 58 
73 sq.; 76 sq.; 159; 165 ss.; 180; 236; 310; V, 56; 62 
114; VI, 69; 99; 107; 153; 165; 240; 314; 327 sq.; 333 
381; 434; 486; 614; 641 sq.; VH, 1; 13; 30; 96; 105; 142 
145; 190 ss.; 207; 228; VHI, 53; 62; 100; 108; 128 
177 sq.; IX, 12 ss.; 90; 140ss.; 147; XI, 110 sq.; 149 
185*). 

Heinrichii sententiam, qui subjectum hoc loco deesse non 
posse judicat, haud intelligimus; facillime enim cognoscere 
possis, verba ^quorum optimus etc^ ad Pegasum respicere. 



1) cf. Vn. 152. 

2) cf. Joh. Brit 1. c. p. 485. 

3) d, comm. var. 1. c. p 106. Rup. 1. c. p. 178. 

4) d B. Lup. 1. c p. 39. 

Neque magis suspectos esse potest Bibbeekio (L c. p. 

124) V. 98: 

unde fit, ut malim fraterculus esse gigautis, 
qui satis defenditur yerbis B. Lupi^), quibus nihil addi 
opus est. 



Satira V. 

V. 66: 
maxima quaeque domus servis est plena superbis, 
quem Ribb. (1. c. p. 125), Heinr., Jahnius Juvenali abstule- 
runt, sententia est generalis, quam desiderari posse oonce- 
dendimi est quidem; sed qui versus salva sententia abesse 
possunt, non ideo spurii sunt oensendi^). 
V. 91: 

quod tutos etiam facit a serpentibus atris, 
quum in codice Pithoeano, quem summae fidei esse constat, 
non legatur, retineri non posse putamus. Plerique codices 
habent lectionem „atris^^); sed quos, quaeso, facit tutos a 
serpentibus atris ? Objectum enim hoc loco desse non potest, 
quum ex versibus, qui antecedunt, non perspiciatur. Si legimus 
„Afros", haec difficultas removetur; sed quum pauci tantum 
codices hanc lectionem praebeant, et ipse scholiasta totum 
hunc versum silentio transeat, fidem ejus in suspicionem 
cadere necesse est. Sed pronomen relativum „quod^ hoc 
loco ter positum, quo Eibb. (1. c. p. 125) offenditur, nisi 
illas, quas diximus, difficultates in hoc versu reperiremus, 
commovere nos non posset, ut eum interpolatum esse judi- 
caremus, quum ejusmodi lata atque diffusa dictio poetae 
propria sit. 
V. 107—113: 

Ipsi pauca velim, facilem si praebeat aurem: 
Nemo petit, modicis quae mittebantur amicis 
a Seneca, quae Piso bonus, quae Cotta solebat 
largiri; namque et titulis et fascibus olim 



1) cf. B. Lup. 1. c. p. 30. comm. var. I. c, p. 115. aMos. 

2) cf. 6. Lup. L c p. 30 sq. 

3) cf. 0. Jahn. 1. c. p. 41. 

major habebatur donandi gloria: solum 
poscimus, ut coenes civiliter; hoc face et esto, 
esto, ut nunc multi, dives tibi, pauper amicis, 

quominus cum Ribbeckio (1. c. p. 107) Juvenali abjudicemus, 
permulta nos prohibent. Primum si haec satira, cujus 
maxima pars omnia ea discrimina enumerat, quae per coenam 
inter Virronem divitem et clientem pauperem intercedunt, 
eundem semper tenorem servaret, facile omnibus lectoribus 
fastidium moveret*). Deinde hoc deverticulum poeta, qui 
se adolescentem arti rhetoricae operam navasse ipse I, 15 sq. 
confitetur, plane dignum habendum est. Injuriae enim, quibus 
clientem dives patronus afficit, tantopere poetae stomachum 
movent, ut rhetorioa.e suae indoli habenas remittat summaque 
cum indignatione in Virronem invehatur. Tum ira sedata 
illuc, unde digressus est, revertitur. 

Auch hier bei der Erinnerung an liberale Patrone der 
Vorzeit, inquit Ribb., hat er seine Muster gepliindert. VII, 
94. f. Utnmi Cotta hoc loco idem sit, qui VII, 95 nominatur, 
necne, valde adhuc dubium at, quum omnes editores Juvena- 
lis de eo inter se dissentiant, quare nos nihil certi afiirmare 
audemus. Ceterum contra argumenta a Bibbeckio allata 
contendimus, Juvenalem non esse rerum scriptorem, sed poe- 
tam, cui non omnibus in rebus narratis possit confidi. Quare 
omnes ii versus, qui historiae fidei repugnant, non ideo ha- 
bendi sunt interpolati. 

Praeterea adjectivum „bonus*' substantivo nomini „Piso" 
appositum Sibb. non intellexit, siquidem miratur, Pisonem, 
cui Tacito teste (annal. XV, 48) „procul gravitas morum 
aut voluptatum parsimonia^ erat, bonum appellari. „Bonus^ 
hoc loco non idem est, quod „honestus", sed quod „liberalis", 
ut pleraque commentaria explicant, aut „munificus*' (Heinr.) 
aut ^dives, lautus^ splendidus," graece iadlog^). 

Neque magis, quid sibi vellet ^coenare civiliter,*' Ribb. 
vidit. Rectissime haec verba scholiasta sic explicavit: „Sine 
injuria clientium." ^Civilis" enim eleganter dicitur, qui 



1) cf. B. Lup. 1. c. p. 32. 

2) c£ spicilegia Hennimi 1. c. p. 955. Emesti, dav. Gic. s. v. 
bonus. 

aequo jure omnes cives secum esse patitur, neminem contem- 
nit, nihil sibi praecipue arrogat, verbo ita in omnibus rebus 
se praebet, ut ceteros quoque cives esse videatur meminisse *). 
Quare ^civiliter coenare^ idem est, quod omnes ad coenam 
adhibitos aequo jure, i. e. sine eorum injuria secum coe- 
nare pati. 

Quae porro Ribb. de languido, quod vocat, addita- 
mento „ut nunc multi^ dicit, satis nobis jam supra refellisse 
videmur. 

Anaphorae exemplis, quae B. Lup. 1. c. p. 32. cum 
hoc „esto^ repetito comparat, addi possunt: VIII, 171 sq. ; 
243 sq. Jam vero in verbis: „namque et titulis et fascibus 
olim major habebatur donandi gloria" nimiam hyperbolam 
inesse, negari non potest. Sed Juvenalem non rerun scripto- 
rem esse, sed poetam, jam supra vidimus. c£. p. 10. 

V. 140: 

jucundum et carum sterilis facit uxor amicum, 

eodem fere habitu est, quo huius satirae v. 66; VII, 145; 
154«). 

Verba, quae facit Ribb. (p. 110) de versibus 160 — 165: 

tu tibi liber homo et regis conviva videris: 

captum te nidore suae putat ille culinae 

nec male conjectat; quis enim tam nudus, ut illum 

bis ferat, Etruscum puero si contigit aurum 

vel nqdus tantum et signum de paupere loro? 

nos non intelligere ingenue confitemur. Kectissime de his 
versibus judicat B. Lup. 1. c. p. 32. 

Verba „et signum**, quae versus explendi causa posita 
esse Ribb. arbitratur, antecedens substantivum „nodus^ ex- 
plicant. Totus enim v. 165 in earum tautologiarum nume- 
rum referendus est , quarum prior sententia posteriore ex- 
plicatur ®). 



1) cf. Ernesti clav. Cic. s. v. civilis. 

2) cf. Hermanm praef. ad sat. Juv. p. XXII. 

3) cf. B. Lup. I. c. p. 22. Heinr. 1. c. p. 218. 

Satiram VI, 

cujus versus Ribb. tantopere mutilavit et transposuit*), ut 
vix eam agnoscere possis, non tractavimus, quum, si de 
singulis versibus a Ribbeckio ejectis dissereremus, de trans- 
mutationibus quoque nobis disputandum esset , quas a pro- 
posito nostro alienas esse jam in praefatione diximus. Quare 
transgredimur ad 



Satiram Vn. 

V. 15: 

quamquam et Cappadoces faciant equitesque Bitbyni, 
spurium judicari necesse est, 'quum difficultatibus , quibus 
conspicuus est, licet prosodiae scabritiem Hermanno auctore 
transpositis nominibus ^Asiani** et ^Bithyni" toUere possis, 
nihilominus medela afferri omnino nequeat. 
V. 51: 

consuetudo mali, tenet insanabile multos, 
utrum Juvenali adjudicandus sit necne, nostra quidem sen- 
tentia in incerto relinquendum est. B. Lup. 1. c. p. 34 in- 
terpolatori eum tribuendum esse censet, O. Jahnii, praecep- 
toris sui, causas secutus, quae sunt: Juvennalis postquam 
per „discedas^ omnes poetas allocutus est, orationem ita 
nequit debilitare, ut ab omnibus recedat ad multos.* Sed 
haec sententia forsitan refellatur v. 96: 

tunc par ingenio pretium, tunc utile multis .... 

Deinde totum hunc versum, quem B. Lup. ex triplici 
interpretatione vocabuli „cacoethes** constare putat, e lata 
dictione poetae emanasse verisimile est. 

Quae Ribb. 1. c. p. 130 sententiae O. Jahnii addit: 
„Den Stil des Interpolators verrath die beliebte Wieder- 
holung desselben Verbums,^ non paucis ejusdem generis locis 
refelluntur. Idera verbum repetitum esse invenias: 

I, 101: da — da. H, 78 sq.: dedit — dabit. m, 190: 
timet — timuit. 245 : ferit — ferit. V, 147 sq. : edit — edit. 



1) vid. disputationem ejus de sat. YI. 

VI, 56 sq.: vivat — vixit — vivat. 146 sq.: exi — exi. 
157 sq.: dedit — dedit. 232 sq.: dooet — docet. 352 sq.: 
conducit — conducit. 483 sq.: caedit — caedit. VII, 10: 
vendas — vendit. 90: dant — dabit. 104: dabit — daret: 
135 sq.: vendit — vendunt. 143 sq.: agebat — agebat. 
184 sq.: veniet — veniet. 197 sq.: volet — fias (bis posi- 
tum). 223: sedisti — sederet. 233, 5: dicat — dicat. VIII, 
70: damus — dedimus. 88 sq.: pone — pone. 192 sq.: 
vendant — vendunt. IX, 18 sq. : deprendas — deprendas. 
XI, 148: posces — posce. 191 sq.: pone — pone. Sequitur, 
ex eodem verbo repetito, quo versus aliqui conspicui sint, 
nuUam causam sumi posse, cur Juvenali abrogentur. Certum 
autem aliquid de hoc versu statuere difficile est, quare unam 
vel alteram sententiarum de eo probatarum eligere nolumus. 
Jam vero argumenta, quibus Ribb. 1. c. p. 130 ad eji- 
ciendos versus 88 sq.: 

ille et militae multis largitus honorem 
semenstri digitos vatum circumligat auro, 
innititur, primo conspectu animum nostrum perturbasse in- 
genue confitemur. Sin autem v. 88 — 92 accuratius perlegeris, 
facile invenias, v. 88 ss. eandera fere sententiam habere ac 
V. 92. Ex utroque igitur loco vetus scholiasta causam exilii, 
in quod poeta missus est, derivare potuit ; cur eam ex versu 
92, non ex versibus 88 — 91 sumpserit, cognosci nequit. Ta- 
lium autem locorum, qui eandem sententiam exhibent, quo- 
minus alterum Juvenali auferamus, lata ac difFusa ejus dic- 
tione omnino impedimur. cf. III. 26 ss.; VII, 53 ss. 

Ceterum miramur interpunctionem Eibbeckii, qui post 
^semenstri" commaposuit; quocum enim substantivo hoc ad- 
jectivum conjimgere velit, nobis non liquet. „8emenstri" jun- 
gendum est cum ^auro;** ita v. 89 non videtur esse supervaca- 
neus, ut Bibb. vult, sed explicationem antecedenti versui addit. 
V. 138: 

sed finem impensae non servat prodiga Roma, 
quem Heinr. (1. c. p. 301), Ribb. (1. c. p. 131), Jahnius spu- 
rium esse censent, B. Lup. autem (1. c. p. 31) defendere 
studuit, omnino retinendum esse judicamus. Versus enim 
135 — 137 et V. 139 artissime cohaerere Ribbeckio libenter 
concedimus, sed versu 138 contextum totius loci foedissime 

intemunpi negamus. Saepissime enim poeta in moribus vel 
rebus gestis vel fatis hominum deseribendis facere non potest 
quin, quid.ipse sentiat, aliquando proferat. cf. 11, 139* IV 
96 sq. Sic hoc loco astutiam causidicorum pauperum, qui ad 
famam adipiscendam pecuniamque conquirendam purpuras 
vestes, amethystina conducant et sub specie divitiarum laute 
ac splendide vivant, laudandam esse dicit, nisi, ut fere fiat 
ultra vires sumptus faciant. 
V. 181: 

hic potius, namque hic mundae nitet ungula mulae 
si cum Heinrichio (1. c. p. 305) cum Ribbeckio (1. c. p. 131) 
cum Jahnio poetae non esse contenderemus, omnes fere 
versus, qui antecedenti interrogationi respondent, retinere 
non possemus. Sane hic locus valde languidus et super- 
caneus est; sed hac norma versus Juvenalis judicari non 
posse identidem demonstravimus. 

Praeterea hunc versum Ribb. obscurum esse opinatur, 
quum verbum „gestetur" longius (ex v. 179) repetendum sit. 
At verbum finitum omissum saepius ex versibus, qui antece- 
dunt, addendum esse probant: XI, 69; alii loci. 



Salira Vm. 

De vers: 4 ss. 

et Curios jam dimidios humerosque minorem 
Corvinum et Galbam auriculis nasoque carentemP 
quis fructus generis tabula jactare capaci 
Corvinum, posthac multa contingere virga 
fumoBos equitom cum dictatore magistros, 
sententiae virorum doctorum maxime sunt diversae, quas 
enumerare longum est. Versum 7 si cum Heinrichio, Jahnio, 
Webero aliis e textu removemus, difficultates , quibus hic 
locus laborat, tollimus*). Ribb. (1. c. p. 96) mirum in modum 
his versibus offenditur, sic dicens: Die grosste Schwierigkeit 
aber liegt in der Construction des Stammbaums selbst, oder 
in der Annahme, dass derselbe Junker unter seinen Vor- 



1) cf. B. Lup. 1. c p. 34 

fohren im Atrium Aemiliani, Curii, einen Corviaus, einen 
Galba und Lepidi aufweisen soll. Sed vir accutus totam 
hanc satiram aut non intellexit aut intelligere noluit. Etsi 
enim poeta v. 1 Ponticum alloquitur, ita ut haec satira episto- 
lae formam ad juvenem illum nobilem missae praebeat, tamen 
non potest concludi, ad solum Ponticum eam esse scriptam; 
immo V. 26 Gaetulicum quoque, v 39 Rubbellium Blandum, 
V. 185 Damasippum poeta appellat. 

Sequitur, omnes ingenuo loco genitos, qui genere nobili 
glorientur, hac satira perstringi. Quare opinione sua Ribb. 
ipse sibi summam illam difficultatem paravit. Certe aliter 
judicasset, si in argumentum huius satirae penitus insinuasset. 
Praeterea haec series nominum propriorum adeo Juvenalis 
dictioni respondet, ut iis, quae supra diximus, nihil nobis 
addendum sit. 

V. 54 sq.: 

nuUo quippe alio vincis discrimine, quam quod 
illi marmoreum caput est, tua vivit imago, 

cur Ribb. 1. c. p. 131 interpolatos habeat, causam non vide- 
mus. Triviales eos esse, ut Kibb. censet, omnino non con- 
cedendum est, et, ut sint, tamen Juvenali non abrogandi 
sunt. Hatte unser Dichter, inquit Kibb., dem geringen XJnter- 
schied zwischen Marmor und einem lebendigen Elotz einen 
besondem Ausdruck geben woUen, so wiirden wir statt der 
Worte: „tua vivit imago" etwas Schneidenderes , Yeracht- 
licheres lesen. Quid magis acerbi Bibb. exspectaverit, nobis 
non liquet; videtur quum alias tum hoc loco causam versus 
ejiciendi quaesivisse. Quantam enim acerbitatem verbis „tua 
vivit imago" inesse arbitramur! Cum ironia quadam dicit 
poeta: tua vivit imago, i. e. tu vivis,^ quasi dicat, illum non 
tam hominem esse, quam viventem quandam et animatam 
statuam. 

Versus 111 — 126 plane ex voluntate sua Eibbeckium 
(1. c. p. 98 88.) vel scriptorem miri illius cxemplaris Juve- 
nali abrogare, rectissime B. Lup. 1. c. p. 36 ostendit, qui 
sic de his versibus disseruit: „Cur Ribb. tanto numero ver- 
suum V. 98 — 110 addere non vult? si omnino digressiones 
toUendas esse censeas, totas, non ex parte toUas.*' 

Quo modo hi versus cum iis, qui antecedunt, cohaereant, 
Teuffelius 1. c. p. 259 exposuit. Primum, ut, quid de versi- 
bus 111 et 112 statuendum sit, dicamus, alienanun inter- 
pretationum speciem eos prae se ferre censemus, quum, ut 
recte B. Lupus judicavit, verbo „si quis in aedicula deus 
unicus^ explicent „si quod spectabile signum,** alter addi- 
derit „haec enim sunt pro summis,** tertius „nam sunt 
haec maxima," et versus explendi causa ^despicias tu** ex 
V. 114 hoc loco positum sit*). Deinde in vers. 116 sq. 
Ribb. adjectivum desiderat, quo causa, cur Gallicus axis 
Illyricumque latus timendum sit, indicetur. Sed ut VI, 
297 („coronatum et petulans madidumque"), quod ad Taren- 
tum appositum est, ad ^Sybarim quoque, Rhodum, Miletum 
respicit, sic hoc loco ^horrida** ad Gallicum axem IUyricum- 
que latus pertinet. Quare verbis ^axis** et „latus" similem 
vim, quae adjectivo ^horrida" inest, vindicare, necessarium 
non est. Gallicum axem autem dici Galliam, ut Illyricum 
mox Hlyricum latus, recte monuit Rup. 1. c. p. 481.^). V. 119 
sq. de quibus Ribb. uberius disseruit, per hyperbolam dicti 
sunt, ac profecto vir doctus tot verba non fecisset, nisi, ut 
hos versus spurios esse demonstraret, causas quolibet modo 
quaesivisset. V. 121 — 124 sane supervacanei esse videantur 
quum autecedentia, versu 124 excepto, quem cum Jahnio 
spurium judicamus, generatim comprehendant; sed eam ob 
causam fides eorum in dubium non vocanda est, quia strictio- 
res reddi posse aliquos locos, e lata dictione Juvenalis facile 
apparet. 

Der Rhetorschuler, inquit Ribb., verrath sich auf das 
Handgreiflichste durch die Unterscheidung zwischen sententia 
imd vermn. Valde miramur hanc opinionem; cur enim haec 
verba rhetoris discipulo, ut ita dicam, Ribb. tribuere vult, 
non Juvenali, quem totum rhetorem esse, onmes ejus satirae 
probantP Certe eodem jure distinctio, quae inter sententiam 
et verum fit, rhetorici nostri poetae esse contendi potest. 

Pluralis ^vobis^ denique hoc loco nuUam habet offen- 



1) cf. Heinr. 1. c. p. 326. Rup. 1. c. p. 480. 

2) De GalUae frigore cf. Caes. bell. Gall. J, 16. IV, 20. Cic. de 
prov. cons. c. 12. 

sionem, quum omnes juvenes nobili genere ortos poetam hac 
satira appellare jam supra demonstraverimus. 

V. 134: 

de quocunque voles proavum tibi sumito libro, 
eadem fere condicione est, qua VI, 486 ; VII. 145 etc. Sae- 
pius enim Juvenalis omnia, quae compluribus antecedentibus 
versibus dixit, uno versu comprehendit, qui quamquam eadem 
generatim enuntiat, tamen ad ea, quae antecedunt, novum 
aliquid addit eaque gradatione cumulat; quare tales versus 
rhetorico poetae minime sunt abrogandi. Rectissime igitur 
Hermannus, Rupertius, Heinrichius post „ponas^ colon esse 
voluerunt. 
Neque minus retinendi sunt versus 140 sq.: 

omne animi vitium tanto conspectius in se 
crimen habet, quanto major, qui peccat, habetur, 
qui quum sententiam generalem exhibeant, salva sententia 
deesse possunt; sed quum ejusdem habitus versus permulti 
legantur, in quos Ribbeckii verba (1. c. p. 132) non minus 
quadrare possunt, spurii non censendi sunt. B. Lup. 1. c. 
p. 31 ad similitudinem hujus loci accedere monuit: V, 66; 
Vn, 77 sq.; 145; VIH, 73; IX, 18; quibus exemplis ad- 
jungimus: H, 83; HI, 143 sq.; 230 sq.; IV, 70 sq.; 96 sq.; 
V, 130 sq.; VI, 165; 180 sq.; 444; 460; alia. 

V. 194: 

nec dubitant celsi praetoris vendere ludis, 

sane difficultatem explicandi praebet, quam Ribb. toto versu 

ejecto evitare studuit; sin autem tali judicandi ratione uti 

velis, omnes versus, quorum eadem fere est conditio, e textu 

sint removendi. Quaeritur primum, „celsi^ utrum nominis 

proprii, an adjectivi vim habeat. Utraque sententia accipi 

potest; nam si cum Schrevelio', Henninio, Pinzgero, aliis 

legimus ^Celsi**, Ictus P. Jubentius Celsus intelligendus est, 

quem Trajani tempore praetura functum esse Plinius (epist. 

V. 6.) refert. Si vero cum Heinrichio, Hermanno, aliis „celsi" in 

textum recipimus, hoc adjectivum pro „sublimis, sublimi loco 

sedens*' positum est. Quamcunque lectionem probaverimus, 

gradatione hunc versum antecedentia cumulare ^ognoscemus. 

Dicit enim poeta : homines illi nobiles, qui histrionum partes 

suscipiunt, nuUo cogente Nerone se vendunt ; quin etiam non 

3 

ferubesctint omlii pudore relicto sua sponte in ludis praetoris, 
celsam sedem in ludis obtinentis, cui eos cogendi fas non 
est, funera sua vendere. Quare Heinrichii sententia, qui 
hunc versum antecedentia amplificare et per litoten, quae 
dicitur, enuntiatum esse (1. c. p. 337) judicat, maxime pro- 
babilis est. „Vendere^ ter positum omni ofFensione caret, 
quum Juvenalis vehementi quodam animi impetu incitatus 
saepius idem verbum repetere soleat*). 
In judicandis versibus 202 sq.: 

damnat enim tales habitus; et damnat et odit, 
nec galea faciem abscondit; movet ecce tridentem, 
B. Lupi sententiae plane nos assentiri confitemur. Miramur 
enim, Paldamum, Bupertium, Heinrichium verbo ^danmat^ 
bis posito offendi, quum noverimus poetae, si indignatione 
quadam commoveatur, ejusdem verbi repetendi consuetudinem. 
Sane verba „nec galea faciem abscondit^ aptius cum verbis 
„nec clipeo supina^ conjunguntur; sed e lata dictione Ju- 
venalis sequitur, res arte cohaerentes aut oppositas non sem- 
per connecti aut opponi, id quod imprimis satira Y probatur. 



Satira IX. 

V. 5: 

nos colaphum incutimus lambenti crustula servo, 
quomodo cmn versibus, qui antecedunt, cohaereat, alii alio 
modo explicant. Minime nobis placet explicatio veteris 
Bcholiastae, qui adnotavit: „servus colapho percutitur a no- 

bis, si placentam linguat, Ravola autem, impunitus 

incedit.*' Recte enim Ribb. (1. c. p. 125), ntrum Ravola 
deprensus poenas dedisset, necne, quaeri non posse monuit. 
In -commentariis var. (1. c. p. 297) hic versus sic explicatus 
est: Jocose et scoptice (poeta) haec ait; quasi dicat: non 
immerito Ravola metu expalluit ; nam nos quum deprendimus 
servum dulciaria lambere, illum solemus colaphis percutere. 
Ob id merito etiam Ravola sibi timuit, dum deprenditur.^ 
Sed quum haec explicatio nimis quaesita esse nobis videatur 



1) cf. B. Lup. 1. c. p. 86. 

et connexuB totius loci difficile restituendus sit, fidem hujua 
versus in incerto relinquimus. 
V. 29: 

munimenta togae, duri crassique coloris, 
quominus Juvenali auferamus, lata ac verbosa dictione ejus 
prohibemur. Eibb. ex scholiastae adnotatione „in alio pin- 
gues^ (1. c. p. 133) concludit, codicem aliquem habuisse 
lectionem ,,crassas^, cuius explicandae causa „duri crassique 
coloris** adjectum esset. Sed quum plane incertum sit, quam 
lectionem scholiasta habuerit, argumentum ex ea re requiri 
nequit. 
V. 48 sq.: 

Yos humili asseculae, vos indulgebitis unquam 
cultori, jam nec morbo donare paratiP 
quos Ribb. (1. c. p. 133) ejecit, Heinrichius (I. c. p. 360), 
Hermannus, alii Naevolo tribuerunt, cum Heineckeo et Ru- 
pertio (1. c. p. 518) poetae verba esse censemus. Cur Uae- 
volus haec dicere non posset, Ribb. et Teuffelius (1. c. p. 
279) firmissimis argumentis exposuerunt. Sane mirum est, 
poetam jam hoc loco Naevolum dicentem interrampere ; sed 
quum tota haec satira dialogi formam habeat, hoc ofFen- 
sioni esse nequit; aut forsitan hi versus simili habitu sunt, 
ac V, 107 — 113, ito ut digressionis speciem prae se ferant, 
quam ne in enumerandis onmibus, quae Naevolo dolori sunt, 
lectorem defatigaret, poeta adhibuit^). 
versuum 79, 80: 

instabile ac dirimi coeptum et jam paene solutum 
conjugium in multis domibus servavit adulter, 
eadem fere condicio est, ac VHI, 140, 1; comprehendunt 
enim et confirmant priorem sententiam ^). Tales autem sen- 
tentiae generales permultae in Juvenalis satiris passim le- 
guntur. Deinde eadem tautologia, qua imprimis v. 79 con- 
spicuum esse, Kibb. (1. c. p. 126) contendit, laborant: HI, 
26 ss.; VI, 25; 297; VH, 53 ss.; VHI, 71 sq.; alii, quos 
omnes, si Ribbeckii artem criticam sequeremur, interpolatoris 
manum ostendere nobis judicandum esset. Praeterea monen- 



1) vid. p. 21 sq. 

2) ci. Rup. 1. c. p. 525. 

chim est, hac tautologia gradationem effici, at rectisaim^ 

censuit B. Lup. (1. c. p. 22)*). 

Neque minus retinenda sunt duo hemiBtichia v. 99 sq.: 

nec contemnas aut despicias, quod his opibus . . . 
Yerba „contemnas aut despidas^^ quae idem valent conjuncta) 
quibus Ribb. (1. c. p. 134) offenditur, nullam suspidonem 
movent, quiun ad similitudinem eomm multi loci acoedant. 
Deinde poeta facete et jocose haec yerba Naeyolam 
dicentem facit, quum adhortatio illa, quam Naevolus poetae 
dare studet, a molli et effeminato cinaedo pronunciatay ridi- 
cula atque inepta yideatur esse. Praeterea poetae hoc loco 
transitus ad ultimam, qua divites pathid perfidos cinaedos 
ulciscerentnr, rationem efficiendus erat, ita ut haec yerba 
deesse nequeant^. Sane hic transgressns languidus est, aed 
transgressiones simili languore claudicantes inTenias: II, 139; 
m, 171; VI, 413; 434; 563; 557; VII, 135; alias. 
Versibus 117—123: 

Yivendum recte est, quum propter plurima, tum Tel 
idcirco, ut possis lingnam contemnere serrL 
Praedpue cave sis, ut linguas mancipiorom 
contemnas; nam lingua mali pars pessima serri: 
deterior tamen hic, qui liber non erit illis, 
quorom animas et farre suo custodit et aere, 
medelam opus esse, negari non potest. Codices diTeraas 
lectiones praebent'), quare unam vel alteram comprobari 
difficillimum est. Nostra quidem sententia Teuffelins ree» 
tissime de hoc loco jadicayit, qui (Mus. Rhen. XXI, p. 155 — 
158) yersum 118 sq. versuum 120 — 123 loco esse, quos primo 
composuisset, poetam voluisse, doctissime demonstravit. Simili 
habitu esse Teuff. contendit: I, 73—76 et 77—«). V, 92— 
98 et 99—102. VI, 166—177 et 178—183, 582—584 et 
589—591. Forsitan t. 120—123 aliena interpretatio simt, 
a duoboB interprelatoribus annotata, quum Tetos scholiasta, 
qui T. 118 sq. tantum explicaTit, ignorasse eos Tideator. Car 
aatem Ribb. (1. c. p. 112 sq.) poetae t. 118 sq. abrogaTerit, 



1) c£ oonL w. L c. p. SOB. 

2) cL Teuffd. L c. p. 280. 

3) c£ O. JahD. L c p. 103. 

causam non videmus. Consilium enim, quod his versibus 
continetur, non Naevolo soli datum, sed commune e8t*)j 
quare pathicus ille ipse v. 124 dicit: „utile consilium modo, 
sed communededisti;*' qui versus si ejicitur, transgressus 
ad ]!Taevoli responsum desideratur. 



Satira XL 

Ut satirae IV, sic hujus satirae prooemium Bibb. (1. c. 
p. 83 S8.) interpolatoris esse demonstrare studet. Sed quae 
vir ille doctus disputavit, clare docent, eum non intellexisse, 
quae arta sententiarum ratio inter duas hujus satirae partes 
intercedat. Antequam igitur ad singula Ribbeckii argumenta 
refutanda transgredimur, paucis nobis videtur esse dicendum, 
quo modo hoc prooei^ium cum satira ipsa cohaereat. 

Juvenalis Persicum quendam ad coenam frugalem in- 
vitaturus, quos cibos paraverit, quae vina permiscuerit , mi- 
nistros, supellectilem qualis sit, facete et jocose describit et 
oblique majorum victus et convivia laudibus effert. 'Sq autem 
Persicus hos simplices apparatus miretur, poeta quasi se 
excusandi causa praeclaram illam sententiam ^yvv^&i aeccvtov^j 
quam nemini esse negligendam exemplis allatis in prooemio 
cimi ironia quadam declaratur, v. 56 ss. ab ipso observari 
dicit. Quare quum ipse rerum usu doctus sententiam illam 
omnibus in rebus sequatur, neque unquam quid ultra vires 
vel copias suscipiat^ amicus magnos apparatus ne exspectet. 

Sic V. 1 — 55 cum sequentibus artissime cohaerent. Quo- 
minus autem cum Ribbeckio hanc satiram a versu 56 in- 
cipiamus, id nos impedit, quod „pul(dierrima dictu^, nisi 
versibus, qui antecedunt, explicaretur, perobscurum esset; 
quare scire velimus , quam notionem Ribb. toto prooenuo 
ejecto his verbis subjectimi esse contendat. Respiciant enim 
necesse est ad sententiam versu 27 pronuntiatam, et numerus 
pluralis pro singulari positus est^). 

Jam transeuntes ad singula, quibus Bibb. innixus est, 



1) cf. com. var. I. c. p. 310. 

2) cf. p. 5. 

argamenta, omnia ea, quibus nonnuUos versus eorumque 
(Jontextum in risum vertere studuit, silentio nos esse prae- 
terituros monemus. 

Die aufgefilbrten Personen, ait Bibb.j sind leere Namen. 
Concedimus; sed cur Ribb. non omnes versus, qui nomina 
ficta continent, in suspicionem vocavit*)P 

Dagegen ist es interessant, pergit Bibb., den Apicius 
wiederzufinden, der schon dem Erweiterer der vierten Satire 
hat dienen mussen. Poetam saepius eadem nomina afferre, 
mirum esse nequit; sic leguntur: Camerinus VII, 90 et VIII, 
38; Chrysogonus VI, 74 et VII, 176; Codrus I, 2 et III, 
203; Creticus H, 67 et Vin, 38; Crispinus I, 27 et TV, 108; 
Matho I, 32 et VH, 129; PoUio VI, 387 et VII, 176; Saufeja 
VI, 320 et IX, 117; Thymele I, 36 et Vm, 197; Virro V, 
39 ss. et IX, 35; alii. 

Difficultates, quibus v. 7: 

non cogente quidem, sed nec prohibente tribuno, 

laborat, Ribb. magis evitare quam toUere studuit. Certum ali- 
quid de hoc versu statui nequit, quum re et verbis perobscurus 
sit; utrum enim eo Imperator oblique carpatur, an tribunus 
plebis, qui forsitan et potestatem judicariam^) et morum prae- 
fecturam tenebat, plane in incerto relinquendum est. Simili- 
habitu est v. in, 162: 

quando in consilio est aedilibusP 
quum e totius hujus loci ratione apparere videatur, omnes, 
qui in consilio erant aedilium, mercedem accepisse'), quam- 
quam id non magis quam quae hoc loco dicuntur, historiae 
fide comprobatum est. Forsitan poeta alludit ad tribunos 
liberae rei publicae, qui „quum consules delectum habebant, 
aut cogere poterant Quirites, ut nomina darent, aut prohibere 
ob seditionem et odium in patres*)." 
V. 8: 

Scripturus leges et regia verba lanistae, 
quem, quum non intellexerit , Eibb. ridiculura esse con- 



1) cf p. 17. 

2) cf. VII, 228. 

3) cf. Heinr. 1. c. p. 149. Teuff. 1. c p. 191. 

4) vid. Joh. Brit. 1. c. p. 613. 

tendit, jocose, non contemptim, nt Rupert. (1. c. p. 599) 

judicat^ enuntiatus est. Dicit enim poeta: „scripturu8 

i. c. descripturus esse fertur Rutilus praecepta artis gla- 

diatoriae et dictata lanistae, qui inter gladiatores tamquam 

regulus est et magister, quum omnes lanistae familias ha- 

berent gladiatorias, quas mercede locabant edentibus mu- 
nera*)." 

Quae Ribb. de „porro" (v. 9) dicit, ad v. VI, 240 quo- 
que quadrare possunt, ubi eodem modo „porro" pro „prae- 
terea^ positum est. 

Ungeschickt ist ferner, pergit Ribb., die copulative statt 
der adversativen Verbindung „et quibus*' statt „quibu8 tamen** 
(11). Sed qumn alios poetas tum Juvenalem conjunctionibus 
minus accurate uti, nemo est, qui ignoret. Conjunctio enim 
copulativa pro adversativa posita est: I, 6: („necdum" pro 
„et tamen nondum"); ib. 145: (j^nec'^ pro ^sednon*'); 11, 3: 
(„et" pro „sed^); VI, 574: („et^ pro ^tamen**); VH, 124: 
(„et* pro ^sed**); VIII, 262; aliis locis. Conjunctio copulativa 
pro disjunctiva legitur: I, 47; m, 149; VI, 48; 205; 564; 
644. VII, 68: (^et** pro „aut, vel«); VI, 77: („que^ pro 
„aut^); aliis locis. 

Sehr verratherisch , inquit JRibb. , sind die folgenden 
Zeilen (12 f.): 

egregius coenat meliusque miserrimus horum 
et cito casurus jam perlucente ruina; 
Verglichen wird namlich die Mahlzeit dieser Herren 
mit der ihrer Glaubiger; aber ein Ablativ, dieses deutlich 
zu machen, wird vermisst. Saepius autem casum ablativum 
comparationis desiderari et sive ex versibus, qui antecedunt. 
sive ex sententia totius loci addendum esse invenias, si com- 
pares: H, 15 sq.; 19; HI, 93; 125; 130; 165; 220; IV, 104; 
VI, 546; 553; 646; VH, 98; VIII, 189; 209; IX, 60 etc; 
nisi forte Rupertii (1. c. p. 600) et Heinrichii (1. c. p. 414) 
sententia comprobanda est, qui versum 12 sic explicaverunt: 
„quo quisque horum miserior et citius casurus, eo melius 
coenat." 

^Egregius^ porro comparative dictum esse, sequenti 



1) yid. Joh. Brit. 1. c. p. 618* 

Yocabnlo ^meliusque^ satis demoustratur. Sane faaec com- 
parationis forma nuUo alio loco satirarum inyenitur; sed ex 
hac re non sequitur, Juvenalem ne semel quidem ea usum 
esse. Deinde monendum est, si Seneca, id quod Bibb. ipse 
concedit, comparatiyo ^noxior" usus est, (de clem. I 13, 2), 
cur JuTenali, qui aequalis fere Senecae nominari potest, 
tali archaismo, qui vocatur, uti non licuit? Praeterea eadem 
fere tautologia, quae verbis „egregius meliusque". inest, con- 
spicui videntur esse : IV, 152: (impune et vindice nullo;) VI, 
21: (antiquum et vetus est); 658: (insulsam et fatuam); VII, 
3: (celebres notique) etc. 
V. 14: 

interea gustus elementa per omnia quaerunt. 

interea? Wahrend des Schmausens oder wahrend der Glau- 
biger am Eingange des Marktes wartet? interrogat Ribb. 
Quamquam saepius quid sibi velit „interea", perobscurum 
est*), tamen hoc loco omni obscuritate caret, quum id ex 
antecedenti versu appareat. Sententia enim totius loci haec 
est: lautius et splendidius creditoribus debitores pecunia 
conducta coenant, quorum ruinae imminent. Dum autem 
pecunias habent, gustus elementa per omnia quaerunt. Quare 
„interea** hoc lOco idem est; quod nos dicimus ^einstweilen** *). 
Rectissime vertisse videtur Haugwitzius (I. c. p. 241). 

Deinde plane ex voluntate sua Ribb. vocabulo ^gustus" 
notionem „promuIsis" subjecit. ^Gustus** enim hoc loco epu- 
lae sunt, quae gustu explorantur ^). 

„GuIosum fictile** hypallagen esse vetus scholiasta recte 
monuit, quam figuram dicendi apud omnes fere poetas sae- 
pius reperiri notum est. cf. sat. III, 275. VII, 42 etc. 
V. 21: 

Refert erga, quis haec eadem paret; in Rutilo nam 

Mit „haec eadem^ konnen natiirlich die eben erwahn- 
ten ^miscellanea ludi** nicht gemeint sein, inquit Ribb., son- 
dern nur etwa die gustus elementa, die freilich fast ver- 



1) cf. II, 137; VI, 461 etc. 

2) cf. VI, 149; VIII, 155; qui yersus ad similitudinem hujus loci 
plane accedunt 

8) cfl Bup. L c. p. 600. 

gessen sind. Respicere autem nobis videntur pronomina 
^haec eadem" et ad ^gustus^ (v. 14) et ad ^illa, quae* 
(v. 16) et ad ^oondire gulosum fictile" v. 19, sq.). 

Ausserdem, pergit Ribb. scbeinen mir beide Pronomina 
ungeschickt neben einander zu stehen; jedes von beiden 
allein wurde dieselben Dienste thun. Eadem verba Ribbeckii 
quadrare possunt ad m, 92; VI, 112; VII, 152; 198. 

Deinde „nam^ hoc loco postpositum offensione caret; 
quum leges artis poeticae non iisdem finibus contineantur 
ac prosae orationis. Certe eodem jure, quo Ribb. liberiorem 
usum huius conjunctionis postponendae , CatuUo, Vergilio, 
Horatio coneessum, interpolatori tribuit, quem nuUo alio loco 
in hoc mendum illapsum esse ipse dicit, Juvenali ipsi vindi- 
care possumus. 

In duobus sequentibus hemistichiis v. 22 sq.: 
in Ventidio laudabile nomen 
sumit et a censu famam trahit, 
etsi nomen subje.ctum desideratur, tamen facile ex antecedenti- 
bus versibus intelligi atque audiri potest; quare conjectura 
Heinrichii, qui (1. c. p. 416) ^sumptus" pro „sumit" posuit, 
necessaria non est. Eodem auctore Ribb. sine causa tautologiam 
^laudabile nomen sumit et a censu famam trahit^ vituperandam 
esse censet, et omnes tautologias, quae sex toto prooemio legun- 
tur, enumerat, e quibus manum interpolatoris cognosci posse 
judicat. Sed saepius eundem vel etiam majorem tautologiarum 
numerum invenias, si quinquagenos quinos versus compares: 

Satirae H, quibus sex (v. 11, 14, 15 sq. 25, 34, 44 sq.), 
Satirae IH, quibus sex (v. 17, 19 sq., 26 ss., 34 sq., 48, 49 sq.), 
Satirae VI, quibus .undecim (v. 1 sq., 3, 11, 17 sq., 19 sq., 
21, 21 sq., 25, 29, 39 sq., 51 sq.), Sat. VII, quibus septem 
(v. 3, 5, 18 sq., 20, 31, 48 sq., 53 ss.), Satirae IX. quibus 
sex (v. 10 sq., 20 sq., 31, 36, 43, 46 sq.), tautologiae insunt. 

Praeterea Ribb. offenditur adjectivo ^laudabile^ ad 
^nomen^ apposito, ^laudatum^ ponendum esse opinatus, sed 
argumenta, quibus sententia sua confirmet, non affert* Omnia 
autem nomina adjectiva, quae in ^ilis** vel „bilis" excidunt, 
habent vim passivam, rarius activam. Quare participium per- 
fecti passivi ^laudatum^ pro ^laudabile^, quod eodem sensu 
est, hoc loco poni necesse non est. 

In versib. 29 — 34 explicandis Bibb. ipse sibi difficul- 
tates paravit, quum post „te consule^ colon posuerit et omnia 
a „sive conjugium . . . / usque ad „te consule" unam perio- 
dum esse voluerit. Quominus autem hanc lectionem approbe- 
mus, multa nos prohibent; primum tali structurae verborum 
sententia plane repugnat, quum quae sequuntur: 

dic tibi, qui sis 
orator vehemens an Curtius et Matho buccae, 
cum iis, quae antecedunt; 

sive 
conjugium quaeras vel sacri in parte senatus 
esse velis, 

conjuncta, pravissimam et absurdissimam exhibeant sententiam. 

Deinde Ribb. „te consule" ablativum absolutum, quem 
vocant, esse judicavit, quem in errorem quomodo vir ille 
doctus inductus sit, plane non intelligimus. Est autem „te 
consule** imperative dictum et cum iis, quae sequuntur, con- 
jungendum. Transitus a modo conjunctivo ad indicativum 
suspicionem movere non potest, quum saepius modorum enal- 
lage reperiatur *)• 

Praeterea miratur Eibb., quod poeta hoc loco Thersitis 
exemplo usus sit. Sed nostra quidem sententia Juvenalis 
de industria Thersitem Ulixi opposuit; dicere enim voluit: 
ipse Thersites, quamvis intoleranter se jactaret, non tamen 
ita immemor erat suae tenuitatis et ignaviae, ut loricam et 
reliqua Achillis arma posceret, quibus indutus ipse Ulixes, 
quamquam sapientissimus erat omnium Graecorum, se trans- 
ducebat, i. e. risui se exponebat*). „Se transducere" enim 
hoc loco non idem est, quod ^se jactare", ut Ribb. demon- 
strare studuit, et sat. VIII, v. 17, quem ad sententiam suam 
tuendam laudat, contra eum facit. Nam ^squalentes traducit 
avos" nihil aliud est, quam „ignominia afficit" quod ex se- 
quenti ^funestat" apparet'). 

Deinde ut aliis locis, sic in v. 29 Ribb. e voce ^parte** 



1) ci B. Lup. 1. c. p. 38. 

2) cf. Rup. 1. c. p. 603. 

3) ct Joh. Brit. 1. c p. 570, et p. 615. 



— 43 — 

suspiciones duxit, quad doctissime reffellit ac redarguit 0. Mei- 
nertzius (1. c. p. 13 sq.). 

Denique Ribb. ^protegere causam" dure esse conjun- 
ctum arbitratur; sed cf. III, 170: (duro cucullo); VIII, 1 sq. : 
(longo sanguine); etc. 

Quae porro Ribb. de sententia versuum 39 — 41 dicit 
facile refelluntur. Suspiciones, quas e variis conjunctionibus 
copulativis (atque, et, que) sumit, tolluntur: 
sat. VI, 68 sq.: 

et vacuo clausoque sonant fora sola theatro 
atque a Plebejis longe Megalesia .... 

287 ss.: 

praestabat castas humilis fortuna latinas a 

quondam, nec vitiis contingi parvaji sinebant ^ 

tecta labor somnique breves et vellere Tusco 
vexatae duraeque manus ac proximus urbi 
Hannibal et stantes Collina turre mariti. 

297: 

Atque coronatum et petulans madidumque Tarentum. 
Vm, 169 sq.: 

maturus bello Armeniae Syriaeque tuendis 

omnibus et Rheno atque Istro; 
255 ss.: 

pro totis legionibus hi tamen et pro 

omnibus auxiliis atque omni pube Latina 

sufficiunt dis infernis terraeque parenti. 
XI, 106 sq.: 

ac nudam effigiem clipeo venientis et hasta 

pendentisque dei perituro ostenderet hosti. 

Warum aber, Ribb. interrogat, wenn nicht um des Verses 
willen, ist aus unserem Rutilus plotzlich ein Pollio gewor- 
den? Monendum est primum, poetam, etsi Rutilum ter, (in 
V. 2, 5, 21), nominat, tamen de omnibus sui temporis nebu- 
lonibus, qui ultra vires sumptus faciant, toto prooemio loqui; 
quare in v. 1. Atticus, in v. 22. Ventidius, uterque dives ac 
luxuriosus, appellantur. Deinde Juvenalem saepius nomini- 
bus propriis promiscue uti, quamquam in initio certam per- 
sonam fingit se alloqui, probat sat. VI, (ubi Posthumus, tum 

Ursidius nominantur*) et sat. VIII, (ubi Ponticus, Gaetulicus, 
Rubellius Blandus, Chaerippus, Damasippus vocantur)*). Jam 
vero dubium est, utrum hic PoUio idem sit, cujus poeta IX, 
6 ss. mentionem facit, an Carvilius PoUio, de quo vid. Plin. 
H. N. IX, 10, 13. Sed nobis quidem verisimile videtur esse, 
Juvenalem de Carv. PoUione hoc loco cogitare*). 

Versibus 46 ss., quos Ribb. in risum vertere studuit, 
similis sententia inest ac vers. 12 sq. Debitores, inquit 
poeta, quorum ruina imminet, ea, quae superest pecunia, 
Baias transmigrant , ubi sub specie divitiarum laute vivunt, 
donec ruina imminente opprimuntur. Sane verbis „qui vertere 
solum^ medelam opus esse negari non potest; sed haec 
trium verborum corruptela causam non praebet, cur hi quat- 
tuor versus ejiciendi sint. 
V. 91 sq.: 

et Scauros et Fabricios, postremo severos 

censoris mores etiam coUega timeret, 
Ribb. (1. c. p. 129) sine uUa causa ejecit. Nam si hac serie 
nominum propriorum offendaris, etiam I, 162 ss.; 11, 24 ss.j 
153 ss.; VI, 265 sq.; VII, 94 sq.; alios versus strictiores 
facere debeas. Ribb. praeterea gradationem quandam a Fabiis 
ad Catonem factam quaerit, quum Catone nominato severita- 
tem Scaurorum et Eabriciorum nullius momenti habendam 
esse dicat. Sed in nominibus propriis enumerandis Juvenalem 
gradationem petere, nuUus locus est, qui demonstret; semper 
enim eo ordine ea conjungit, quo versus ab artis metricae 
legibus non abhorreat. Deinde Scauros, qui jam 11, 35 lau- 
dati sunt, et Fabricios, quorum jam IX, 142 mentio facta 
est, iterum hoc loco inveniri, mirum esse nequit. De cor- 
reptione „0** finalis, quae in adverbio „postremo" legitur, 
vid. B. Lup. 1. c. p. 5*). 
V. 99: 

tales ergo cibi, qualis domus atque supellex. 



1) et TeuflfeL 1. c p. 214. 

2) ct p. 27. 

3) cf. Joh. Brit. 1, c. p. 615 sq. Rup. 1. c. p. 606. Heinr. L c. 
p. 419. 

4) ypostreinoc enim eodem jore casus ablativus nominari potest, 
quo »yigilando« etc 

quem Bibb. (1. c. p. 126), Heinr. (1. c. p. 422), Jahniufi 
spurium esse judicant, ad similitudinem IX, 79 sq. accedit; 
quare yide ea, quae p. 31 disputayiinus. 
V. 109: 

argenti quod erat, solis fulgebat in armis, 

si post y. 107 transponimus, simili habitu est, ac y. 99; si 
autem cum Hermanno suo loco esse yolumus, aptissime 
Bupellectilis Tusca argenteis armis opponitur. Praeterea hic 
ordo yersuum quum aliis codicibus, tum Pithoeano defenditur, 
quare maxime nobis probabilis yidetur esse. 
Duo hemistichia y. 147 sq.: 

non a mangone petitus 
quisquam erit: in magno, 

quae Hermannus, Jahnius cancellis circumscripserunt, Ribb. 
(1. c. p. 134 sq.) ejecit, tueri non conamur, quum „in ma- 
gno,** quod omnes fere codices praebent, perobscurum sit. 
Nimirum si cum Heinrichio, Rupertio, aliis „et magno" le- 
gimus, difficultates toUuntur; nam ^et** pro ^aut** saepissime 
positum esse jam supra (p. 35) demonstrayimus ; sed quum 
soli codices interpolati hanc lectionem habeant, fides ejus 
plane in dubium yocanda est. 
y. 161: 
namque una atque eadem est yini patria atque ministri, 

quem Heinr. (1. c. p. 432) Ribb. (1. c. p. 135) interpolatori 
tribuerunt, non minus retinendus est, quam I, 137 sq. (cf. 
p. 5 sq.). 

Versuum 165 sq.: 

spectant hoc nuptae juxta recubante marito, 
quod pudeat narrare aliquem praesentibus ipsis, 

fides suspicionem effugere nequit, quum alii codices alio loco 
eos praebeant; praeterea si post y. 164 leguntur, leges lin- 
guae latinae perturbantur, quum ^spectant^ postulet ^urticas^ ; 
si autem post y. 202 ponuntur, ^spectent** legendum est, quam 
lectionem sola auctoritas codicum interpolatorum tuetur; quare 
eos defendendos non suscipimus. Sed ut 
yy. 167—170: 

irritamentum Veneris languentis et acres 
diyitis urticae (major tamen ista yoluptas 

alterius sesiuB; magis ille extenditur et mox 
auribus atque oculis concepta urina movetur)) 
ejiciamus, argumenta Ribbeckii (U c« p. 114 sq.) nos com- 
movere non possunt. Frimum enim tales digressiones sae- 
pissime apud poetam inveniri supra exposuimus. Deinde Ju- 
venalis, occasione data, inveterato odio feminarum inflamma- 
tus in eas invehitur earumque libidines et mores acerbissime 
castigat ac perstringit. cf. I, 22 sq.; 69 ss. IK, 4; 24. 
XI, 186 ss. etc. 

Argumenta, quibus usus Ribb. (1. c. p. 115). 
V. 176—178: 

Kamque ibi fortunae veniam damus. alea turpis, 
turpe et adulterium mediocribus, haec eadem illi 
omnia quum faciunt, hilares nitidique vocantur, 
e textu removit, leviter tantum attingimus. Sane hi versus 
Juvenale, qualem ipse Ribb. sibi finxit, indigni videntur esse; 
sed Juvenali, qualis re vera est, plane sunt restituendi. Poeta 
enim hoc loco cum ironia quadam „stultitiam hominum obli- 
que carpit, qui ex censu mores hominum ponderent, osten- 
dens, non leviore censura taxanda esse divitis vitia, quam 
pauperis *).** Similem sententiam invenias VIII, 181 ss. 
Neque minus retinendi sunt v. 195 sq.: 

praeda caballorum praetor sedet, ac mihi pace 
immensae nimiaeque licet si dicere plebis, 
quos plane e voluntate sua Ribb. (I. c. p. 135) spurios esse 
censet. Lectionem enim „praeda caballorum," quae pluri- 
morum codicum auctoritate defenditur, si retinemus, aptissime 
praetor, qui magnam pecuniae copiam in aurigas et equos 
curandos effundebat, quasi praeda caballorum nominatur. 
Verba „similisque triumpho*' ad vocem „praetor" apposita 
offensione carent, quum tales metaphorae apud poetas non 
rarae sint*); certe eadem fere metaphora laborant, si cum 
voce ^circus" conjungantur. Deinde verbis „mihi pace im- 
mensae nimiaeque licet si dicere plebis" cum ironia poeta 
plebem perstringit, ostendens totum ejus studium esse in 
spectaculis ludorumque celebratione *). 

1) vide Johl^rit. 1. c. p. 624. 

2) cf. 0. Meinertz. L c. p. 30. 

3) vid. Joh. Brit. 1. c. p. 624. 

Ribbeckii igitur artem criticam si comprehenderis, per- 
suasum habebis, causas versus ejiciendi, quorum fides primo 
aspectu ei non satis certa videbatur, eum saepenumero quae- 
siyisse tantum, quum aut versus quosdam eonmique contextum 
in risum vertere studeret, aut difficultates, quibus versus 
aliqui laborant, explicare noUet, imprimis autem quum omnes 
versus, qui Juvenale, qualem ipse sibi finxit, indigni vide- 
bantur, ei abrogaret. Sed tali judicandi ratione nemo est, 
qui Juvenalis versus metiendos esse arbitretur. Quare ver- 
sibusV, 91; VH, 15; VHI, 7; 111 sq.; 124; IX, 120—123; 
XI, 165 sq., exceptis nostra quidem sententia nuUus versus, 
quem Eibbeckius e textu removit, spurius est censendus. 



* 

^ 

